Maar was dit n Boeremag? | Die Vryburger
Maar was dit n Boeremag?
October 29, 2013 - Redaksioneel - 6 comments
Die Vryburger wil perspektief stel oor die sogenaamde "Boeremag".
As 23 Boerseuns 'n "Boeremag" is, dan wonder 'n mens wat se "mag" sal dit wees as 230,000 van hulle stoffasie, in verset sou gaan!
Ter wille van begrip, verwys ons dus na die 23 manne as die "Boeremag" terwyl ons weet dit is 'n gelaaide benaming!
Vir meer as tien jaar, met R36 miljoen se hofkoste, het die saak uiteindelik tot 'n einde gekom – 'n saak wat in vele opsigte in omstredenheid gedompel is.
Al hierdie gebeure is 'n direkte vingerwysing na die bedenklike optrede van F W de Klerk wat die vryheid van 'n volk op bedrieglike wyse verkwansel het, vir een helfte van 'n Nobelprys.
Sonder om alles wat gedoen is en wat beplan is, goed te praat, is daar tog ook 'n volksgevoel wat by menige in die hart vasgeslaan het.
Ons wat buite die ganse saak staan, het immers meegevoel oor die uitermatige hartseer wat ontketen is gedurende die dekade van hartverskeurende ellende, wat in hierdie land afgespeel het rondom die "Boeremag" en hulle gesinne.
Ons is saam met hierdie families hartseer en treur saam met hulle.
Ons treur oor hulle wat weens die gebeure in egskeidings betrokke was; ons treur saam met kinders wat vir onbepaalde tye bykans vaderloos grootword, met die moontlikheid om ook verguis te word.
Ons treur saam met eggenotes wat as gevolg van hulle geliefdes se optrede, vir jare 'n alleen-pad moet bewandel, te midde van steiltes en kronkels.
Ons treur saam met families wat hul geliefdes sien uitmekaar val, van oues van dae wat as ouers hulle kinders in die gevangenis moet besoek.
Hulle almal, saam met baie vriende, dink met hartseer aan hoe anders dit kon gewees het, maar hulle was oortuig van 'n daad wat verrig moes word, en wat gedoen moes word, ongeag die gevolge daarvan.
Benewens dit alles, dink ons aan die baie mense wat nou in finansiële nood is, en met 'n sukkel-bestaan die toekoms moet ingaan.
Ons is dankbaar vir die enkeles wat die tronkdeure vryspring, en wat nou met hulle lewens kan voortgaan.
Te midde van dit alles, dra ons hierdie volksgenote, en almal rondom hulle, aan die Heer op vir genade, en dat hulle in Sy wee sal wandel tot aan die einde van hulle lewe.
Die Vryburger roep elke volksgenoot op om nie kras uitsprake te maak nie, om nie te oordeel, of te veroordeel nie.
Laat ons dan biddend doen wat van ons as gelowiges verwag word – om 'n hand van vriendskap uit te steek, om te help waar moontlik en om bowe-al, begrip te toon vir elkeen se siening en standpunt.
Uiteindelik sal ons volk weer vry word, al is dit in 'n toekomstige eeu. Die God van Bloedrivier is en bly ons Heer en Meester.
6 thoughts on "Maar was dit n Boeremag?"
Adolf October 29, 2013 at 6:47 pm
Hoe hartseer! Hoe tragies hartseer!!
Die oproep hierbo aan elke volksgenoot is edel. Ek kry swaar om nie 'n verterende haat te dra nie. 'n Afsku aan De Klerk en sy meelopers asook diegene wat oor hulle voete val om "saam met hom in die kooi te kruip"
Sheugnet October 30, 2013 at 5:33 am
Ja amen. Baie hartseer vir die families van hierdie onderdruktes, maar ons volhard voor ons God in gebed en danksegging vir ons volk en vir Sy ingrype. Mag die ongeregtigheidsbeker van die vyand spoedig vol wees!
Deon October 30, 2013 at 3:06 pm
Totaal eens met vorige twee kommentare! Ons het 'n muur van herrinnering nodig vir gevalle en veroordeelde Volksgenote in die post-1991 tydvak wat jaarliks herdenk word om hul offers te eer as deel van die vrywordingsproses.
Ria October 30, 2013 at 4:05 pm
Pragtige rubriek – uitstekend verwoord ook.
Piet November 2, 2013 at 7:51 am
Inderdaad. Laat my dink aan die grappie van die seun wat in die Boere oorlog vir sy pa vra hoeveel Engelse daar is, "10 000" antwoord die pa. "en hoeveel is ons?" vra die Boerseun. "40" kom die antwoord.